Tiotikseeni

Tiotikseeni (Navane) on neurolepti eli antipsykoottinen lääke. Se ei ole kovin sedatiivinen, joskin sen hoitovaikutusta on pidetty aktivoivana. Niin sanottuihin sairauden negatiivisiin oireisiin kuuluu passiivisuus ja sosiaalisista kontakteista vetäytyminen skitsofreniassa. 

Tiotikseeni kuuluu tiaksantiinien lääkeaineryhmään. Lääkeaineen aiheuttamat sivuvaikutukset ovat samansuuntaisia. Tiotikseeni ei saavuttanut kovin laajaa käyttöä psykiatristen sairauksien hoidossa, ja se on voitu poistaa käytöstä Suomessa.

Tiaksanteenit metaboloituvat eli hajoavat elimistössä CYP2D6-entsyymin välityksellä, kuten fentiatsiinitkin. Usean samankaltaisesti vaikuttavan, taikka samaa metaboliareittiä käyttävän lääkeaineen yhteiskäyttö saattaa lisätä haittavaikutuksia. Niiden poistuminen elimistöstä hidastuu metabolisten kanavien tukkeutuessa.

Lähteet 

 Tuomi, Olli & Alfering: Lääkkeet ja niiden käyttö, SHKS/WSOY, 1977, Porvoo (s. 179) ISBN 951-0-06936-1
 Therapia Fennica — TF 74 (s. 651) ISBN 951-99041-6-6

Viitteet

Aiheesta muualla 
PubChem: Thiothixene 
DrugBank: Thiothixene 
Kyoto Encyclopedia of Genes and Genomes (KEGG): Tiotixene 

Tyypilliset antipsykootit
Alfa-1-salpaajat
Antihistamiinit
H1-reseptorin vastavaikuttajat
Piperatsiinit